stanford-oval/wikipedia huggingface dataset:
בנג'מין וולפיש
הערות שוליים

1 2  Annabelle: Creation, נבדק ב-2018-09-21
1 2 3  Hidden Figures, נבדק ב-2018-09-21
1 2  It, נבדק ב-2018-09-21
1 2  Blade Runner 2049, נבדק ב-2018-09-21
↑  Brigid Scott Baker, Benjamin Wallfisch - composer, www.composer.co.uk
↑  Benjamin Wallfisch, IMDb
↑  Box Office Türkiye, Box Office Türkiye (בטורקית)
↑  Hours, נבדק ב-2018-09-21
↑  Hammer of the Gods, נבדק ב-2018-09-21
↑  Summer in February, נבדק ב-2018-09-21
↑  The Thirteenth Tale, נבדק ב-2018-09-21
↑  Mully, נבדק ב-2018-09-21
↑  Lights Out, נבדק ב-2018-09-21
↑  Dunkirk, נבדק ב-2018-09-21
↑  Annabelle: Creation (2017) - Box Office Mojo, www.boxofficemojo.com (באנגלית)
↑  It (2017) - Box Office Mojo, www.boxofficemojo.com (באנגלית)
↑  The Darkest Minds, נבדק ב-2018-09-21
| --- | --- |
בקרת זהויות :  NLI: 987007332385005171  BNE: XX1791729  GND: 128474424  ISNI: 0000 0000 6639 1623  LCCN: no2005015245  MusicBrainz: 9cba57da-0a50-48d0-8a7b-232e31e196a0  NKC: xx0263297  RERO: 02-A022486466  SUDOC: 19771529X  VIAF: 42118147   WorldCat (עם VIAF): 42118147
ג'יידן מקדניאלס

| --- | --- |

מקדניאלס בשנת 2020
 לידה:  29 בספטמבר 2000 (בן 23) סיאטל, וושינגטון, ארצות הברית
 עמדה:  פאוור פורוורד
 גובה:  2.06 מטרים
 מספר:  3
 מכללה:  אוניברסיטת וושינגטון
 דראפט:  בחירה מספר 28, 2020 לוס אנג'לס לייקרס
 קבוצות כשחקן
 2020–:  מינסוטה טימברוולבס
ג'יידן מקדניאלס (באנגלית: Jaden McDaniels; נולד ב-29 בספטמבר 2000) הוא כדורסלן אמריקאי, שמשחק בקבוצת מינסוטה טימברוולבס מליגת ה-NBA, בעמדת הפאוור פורוורד. אחיו הצעיר של שחקן שארלוט הורנטס ג'יילן מקדניאלס, ובן דודו של כדורסלן העבר ג'וואן הווארד.
קריירת מכללות

מקדניאלס נולד וגדל בסיאטל שבמדינת וושינגטון, ובשנת 2019 החל ללמוד באוניברסיטת וושינגטון. בעונתו היחידה בקבוצת הכדורסל של האוניברסיטה שיחק לצדו של אייזאה סטיוארט, ורשם ממוצעים של 13.0 נקודות, 5.8 ריבאונדים, 2.1 אסיסטים ו-1.4 חסימות למשחק. בסיום אותה עונה עזב את האוניברסיטה לטובת התמודדות לבחירה בדראפט ה-NBA.
קריירת משחק מקצועית

בדראפט ה-NBA‏ 2020 נבחר מקדניאלס בבחירה ה-28 על ידי לוס אנג'לס לייקרס, ויומיים לאחר מכן הועבר בשני טריידים עוקבים – לאוקלהומה סיטי ת'אנדר וממנה למינסוטה טימברוולבס. במהלך עונת הרוקי שלו במינסוטה ביסס את מעמדו כשחקן חמישייה קבוע, ולאורך העונה קלע 6.8 נקודות ואסף 3.7 ריבאונדים בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מינסוטה | 63 | 27 | 24.0 | 0.447 | 0.364 | 0.600 | 3.7 | 1.1 | 0.6 | 1.0 | 6.8 |
| 2021/2022 | מינסוטה | 70 | 31 | 25.8 | 0.460 | 0.317 | 0.803 | 4.2 | 1.1 | 0.7 | 0.8 | 9.2 |
| 2022/2023 | מינסוטה | 79 | 79 | 30.6 | 0.517 | 0.398 | 0.736 | 3.9 | 1.9 | 0.9 | 1.0 | 12.1 |
| קריירה |  | 212 | 137 | 27.0 | 0.482 | 0.360 | 0.731 | 3.9 | 1.4 | 0.8 | 0.9 | 9.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מינסוטה | 6 | 0 | 21.7 | 0.529 | 0.500 | 0.833 | 2.8 | 0.7 | 0.3 | 1.8 | 9.3 |
| קריירה |  | 6 | 0 | 21.7 | 0.529 | 0.500 | 0.833 | 2.8 | 0.7 | 0.3 | 1.8 | 9.3 |
הערות שוליים

↑  הסטטיסטיקות של מקדניאלס בליגת המכללות, באתר sports-reference.com
↑  רשימת הנבחרים בדראפט 2020, באתר basketball-reference.com
↑  מינסוטה מצרפת את רוביו ומקדניאלס, באתר הקבוצה, 20 בנובמבר 2020
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
ג'ק פוקס (שחקן)

| --- | --- |

 לידה:  17 בספטמבר 1985 (בן 39) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  אוניברסיטת לידס 
 פרופיל ב-IMDb
 
ג'ק לואיס פוקס (באנגלית: Jack Louis Fox; נולד ב-17 בספטמבר 1985) הוא שחקן תיאטרון, קולנוע וטלוויזיה בריטי. הוא גדל בלונדון ושייך למשפחת השחקנים בני משפחת פוקס. הוא בנו הרביעי של ג'יימס פוקס ושל אשתו מרי. אחיו הוא לורנס פוקס ודודיו הם המפיק רוברט פוקס והשחקן אדוארד פוקס.
ביוגרפיה

פוקס נולד בלונדון לשחקן ג'יימס פוקס ולאשתו מרי אליזבת פייפר. הוא האח הצעיר של תומאס, לורנס, רובין ולידיה פוקס. הוא אחיין של המפיק רוברט פוקס והשחקן אדוארד פוקס (אביהם של אמיליה ופרדי). פוקס למד בבית הספר מילבורן לודג' סקול, ואחר כך למד בקינגס סקול בקנטרברי. בהמשך למד פילוסופיה ותאולוגיה באוניברסיטת לידס.
אחרי סיום הלימודים שיחק פוקס בסרט "Theeb", שזכה בפרס האקדמיה הבריטית לאמנויות הקולנוע והטלוויזיה (BAFTA) והיה מועמד לפרס אוסקר, בסדרת הטלוויזיה "גאון" עם ג'פרי ראש, ובסרט "ג'וני אינגליש 3.0" בכיכובו של רואן אטקינסון.
ב-2019 שיחק פוקס בתפקיד ראשי בסדרה "ריביירה" של Sky Atlantic, לצדם של ויל ארנט, ג'וליה סטיילס וג'ולייט סטיבנסון. עוד ב-2019 השתתף בעיבוד של אנדרו דייוויס לסדרה "סנדיטון" יחד עם תיאו ג'יימס ורוז ויליאמס. עוד שיחק פוקס בסדרות "בשר טרי", "מר סלפרידג'" ו"דרקולה".
הופעת הבכורה של פוקס בווסט אנד הייתה במחזה "Dear Lupin" לצדו של אביו ג'יימס פוקס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Henry VIII: Mind of a Tyrant | פרקין וורבק | בפרק "Prince 1485–1509" |
| 2010 | לואיס | Lewis | אלפי וילקינסון | בפרק "Your Sudden Death Question" |
| 2011 |  | Beast | רוברט | סרט קצר |
| 2011–2013 | בשר טרי | Fresh Meat | ראלף | סדרת טלוויזיה (7 פרקים) |
| 2012 |  | Hoorah | דניס | סרט קצר |
| 2013 |  | Privates | טוראי וייט-בוואן | מיני-סדרה |
| 2013 |  | Theeb | אדוארד |  |
| 2013 | דרקולה | Dracula | אלאסטר הארווי | סדרת טלוויזיה (3 פרקים) |
| 2014 | מר סלפרידג' | Mr Selfridge | ג'רמי | סדרת טלוויזיה (פרק אחד) |
| 2014 |  | Blood Moon | וייד |  |
| 2015 |  | The Messenger | מארק |  |
| 2016 |  | Kids in Love | לארס |  |
| 2016 |  | Level Up | סטיב |  |
| 2017 |  | Snatch | ביני המיקסולוג |  |
| 2017 | גאון | Genius | ד"ר פול ויילנד |  |
| 2017 |  | Upstart Crow | ולנטיין |  |
| 2017 |  | The Dark Side of the Sun | צ'ארלי |  |
| 2018 | ג'וני אינגליש 3.0 | Johnny English Strikes Again | ג'פרי |  |
| 2019 | ריביירה | Riviera | ניקו אלת'ם | סדרת טלוויזיה (14 פרקים) |
| 2019 | סנדיטון | Sanditon | סר אדוארד דנהם |  |
| 2019 | רציחות במידסומר | Midsomer Murders | ג'וד דדינגטון |  |
| 2022 | בוגדים | Cheaters | זאק | מיני-סדרה |
הערות שוליים

↑  Biography for James Fox, Internet Movie Database (IMDb), נבדק ב-19 במרץ 2008 {{citation}}:  (עזרה)
↑  "The Fox family: explaining Laurence, Emilia and Freddie's dynasty". Digital Spy. 24 במרץ 2021. {{cite web}}:  (עזרה)
↑  "Dear Lupin stars James & Jack Fox talk to Official London Theatre" (באנגלית).
| --- | --- |
בקרת זהויות :  BnF: cb17034300j (data)  GND: 1217436510  ISNI: 0000 0004 5283 3848  LCCN: no2015124062  NTA: 395012430  SUDOC: 200743619  VIAF: 317189675   WorldCat (עם VIAF): 317189675
ג'יידן מייקל

| --- | --- |

 לידה:  5 באוקטובר 2003 (בן 21) הארלם, ניו יורק, ארצות הברית
 מדינה:  ארצות הברית
 תקופת הפעילות:  מ-2009
 פרופיל ב-IMDb
 
ג'יידן מייקל (באנגלית: Jaden Michael; נולד ב-5 באוקטובר 2003) הוא שחקן ודוגמן אמריקאי. הוא ידוע כשגילם את קולין קאפרניק הצעיר במיני-סדרה "קולין בשחור ולבן" (2021) בנטפליקס ואת הדמות הראשית של מיקי בוליטר בסדרה "מחסה" (אנ')(2023) בפריים וידאו. הוא גם שיחק בסרטים "משמורת" (אנ') (2016), "מעשה פלאים" (אנ') (2017) ו"ערפדים נגד הברונקס" (אנ') (2020).
ביוגרפיה

מייקל נולד בבהארלם, מנהטן שבניו יורק ב-5 באוקטובר 2003 לאם חד הורית. את רוב ילדותו העביר בניו ג'רזי. הוא למד ב- "Dwight Global Online School" באפר וסט סייד.
קריירה

בשנת 2011 החל להופיע בטלוויזיה האמריקאית כאשר השתתף במספר פרקים בתוכנית הטלוויזיה "מה אתם הייתם עושים?" (אנ') ברשת ABC; התוכנית מסוג מצלמה נסתרת, מהווה ניסוי חברתי העוקב אחר תגובותיהם של זרים כשהם נתקלים בקונפליקט או בפעילות בלתי חוקית בסביבה ציבורית, מבלי לדעת שהכל מבוים ומתועד במצלמות נסתרות.
בשנת 2013 דיבב בפרק של סדרת האנימציה הפופולרית "מגלים עם דורה" בערוץ ניקלודיאון.
בשנת 2016 שיחק בסרט הדרמה המשפטית "משמורת" (אנ'), בתור דייוויד דיאז, בנה של שרה (קטלינה סנדינו מורנו) המאבדת את המשמורת עליו ועל אחותו. באותה שנה שיחק בתפקיד קטן בסרט הדרמה "פטרסון" בכיכובו של אדם דרייבר; שנכתב ובוים על ידי ג'ים ג'ארמוש, ושיחק גם בסדרה המקורית של נטפליקס "גט-דאון" (אנ') במשך שלושה פרקים בתור רפא.
בשנת 2017 הופיע בתור ג'יימי בסרט הדרמה "מעשה פלאים" (אנ') שביים טוד היינס, המבוסס על הרומן באותו שם (אנ') מאת בריאן סלזניק (אנ') משנת 2011, והחל לדבב בסדרת האנימציה האמריקאית-קנדית "מרדף ברשת" של ערוץ PBS Kids.
בשנת 2019 החל לדבב בסדרת ההנפשה "סיפורי החרקים" באמזון פריים וידאו. שנה לאחר מכן הופיע לצד זואי סלדנה בסרט "ערפדים נגד הברונקס" (אנ') בנטפליקס.
בשנת 2021 הופיע בתפקיד ראשי של שחקן הפוטבול קולין קאפרניק בצעירותו במיני-סדרת הדרמה "קולין בשחור ולבן" בנטפליקס.
בשנת 2022 לוהק מייקל לתפקיד ראשי בסדרת הטלוויזיה "מחסה" המבוססת על הספר באותו שם מאת הרלן קובן.
בנוסף למשחק הופיע מייקל על שערי מגזיני אופנה רבים בהם "teenvogue" ו-"contentmode".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Found in Time | בילי |  |
| 2014 | Every Secret Thing | דילן ראמסס |  |
| 2014 | A Little Game | מקס |  |
| 2014 | Growing Up and Other Lies | ילד רחוב |  |
| 2016 | משמורת (אנ') | דייוויד דיאז |  |
| 2016 | פטרסון | ילד באוטובוס |  |
| 2017 | מעשה פלאים (אנ') | ג'יימי |  |
| 2020 | ערפדים נגד הברונקס (אנ') | מיגל מרטינז |  |
| 2023 | Atrabilious | גרגורי קנטולייב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | הדיילי שואו | אולברקלון | פרק: "Mike Mullen" |
| 2011 | Growing Hope Against Hunger | ילד | ספיישל טלוויזיוני של PBS |
| 2011–2018 | מה אתם הייתם עושים? (אנ') | דמויות שונות | 4 פרקים |
| 2012 | NYC 22 | כריסטופר מילסאפ | פרק: "Schooled" |
| 2010–2012 | אומי זומי | סאם / קוף סגול | דיבוב; 3 פרקים |
| 2013 | מגלים עם דורה | סמי העצלן | דיבוב; פרק: "Dora and Diego in the Time of Dinosaurs" |
| 2014 | Friends of the People | ילד שצופה בסרט | פרק: "Pick-Up Artists" |
| 2014 | Odd Squad | הסוכן אוטו | פרק: "Zero Effect/Bad Luck Bears" |
| 2015 | השבוע שעבר עם ג'ון אוליבר | תומך קמפיין לנשיאות | פרק: "Tobacco" |
| 2016 | גט-דאון (אנ') | רפא | 3 פרקים |
| 2017–2018 | מרדף ברשת | ג'יידן | דיבוב; 5 פרקים |
| 2019 | שוטרים בדם | סם ג'ונס | 2 פרקים |
| 2019–2020 | סיפורי החרקים | לוקאס | דיבוב; 10 פרקים |
| 2021 | קולין בשחור לבן | קולין קאפרניק | מיני-סדרה |
| 2023 | מחסה (אנ') | מיקי בוליטר | תפקיד ראשי; 8 פרקים |
הערות שוליים

↑  Burnett, Kadin (29 באוקטובר 2021). "'Colin In Black & White' Is For Colin Kaepernick's Critics, Says Star Jaden Michael". Bustle (באנגלית). נבדק ב-2022-04-25. {{cite web}}:  (עזרה)
↑  Weaver, Emily (2021-11-04). "No Matter What, Home Will Always Be Harlem, New York". POPSUGAR Celebrity (באנגלית אמריקאית). נבדק ב-2022-04-25.
↑  "Student Profile - Jaden - Dwight School New York". www.dwight.edu (באנגלית אמריקאית). נבדק ב-2022-04-25.
↑  VAMPIRES VS THE BRONX - STARBURST Magazine, STARBURST Magazine, ‏14 באוקטובר 2020
↑  Jenelle Riley, Variety, Variety, ‏29 באוקטובר 2021
↑  Nellie Andreeva, Deadline, Deadline, ‏15 במרץ 2022
↑  Jewel Wicker וAndy Jackson, Jaden Michael and Saniyya Sidney Open Up to Ava DuVernay and Will Smith About Playing Larger-Than-Life Roles, Teen Vogue, ‏16 בנובמבר 2021
↑  Jaden Michael - ContentMode, ContentMode, ‏31 באוקטובר 2021
בנג'מין הלוול קארו

| --- | --- |
סר בנג'מין הלוול קארו ציור מאת ג'ון הייטר בגלריית הדיוקנאות הלאומית בלונדון
סר בנג'מין הלוול קארו ציור מאת ג'ון הייטר בגלריית הדיוקנאות הלאומית בלונדון
 לידה:  1 בינואר 1761 כפי הנראה בבוסטון, מסצ'וסטס
 פטירה:  2 בספטמבר 1834 (בגיל 73) בדינגטון פארק, וולינגטון, אנגליה
 מדינה:  הממלכה המאוחדת
 בת זוג:  אן אינגלפילד
 צאצאים:  קפטן צ'ארלס הלוול-קארו
 השתייכות:  הצי המלכותי הבריטי
 תקופת הפעילות:  1781 לערך – 1834
 דרגה:  אדמירל הצבע הכחול
 תפקידים בשירות
 • מפקד אוניות הוד-מלכותו 'סקורפיון', 'קמל', 'רובאסט', 'קוראז'ה', 'לואסטוף', 'לייוולי', 'סוויפטשור', 'ארגו', 'טייגר' • מפקד תחנת הצי בקורק • מפקד הצי בנור.
 פעולות ומבצעים
 • מלחמת העצמאות של ארצות הברית: קרב צ'סאפיק, קרב ס"ט קיטס, קרב סיינטס, קרב מעבר נונה • מלחמות צרפת המהפכנית: המצור על טולון, המצור על בסטיה, המצור על קלווי, קרב אִיל ד'יֶר, קרב כף ס"ט וינסנט, קרב הנילוס, קרב ה-7 באפריל 1800, קרב ה-24 ביוני 1801 • המלחמות הנפוליאוניות: המערכה באיי הודו המערבית, מערכת טרפלגר, צי המשלוח לאלכסנדריה, מלחמת חצי האי האיברי
 עיטורים
 קולונל של חיל הנחתים המלכותי, אביר מסדר סן פרדיננדו וההצטיינות (נאפולי)
אדמירל סֶר בנג'מין הַלוֹוֶל קארוּ (באנגלית: Benjamin Hallowell Carew;‏ 1 בינואר 1761 – 2 בספטמבר 1834) היה קצין בצי המלכותי הבריטי שהשתתף במלחמת העצמאות של ארצות הברית, במלחמות צרפת המהפכנית ובמלחמות הנפוליאוניות. הלוול השתייך לקבוצה הנבחרת של קצינים ששירתה תחת פיקודו של אדמירל נלסון בקרב הנילוס וכונתה בפיו "Band of Brothers". הוא נתפרסם גם כמי שהעניק לנלסון, עוד בחייו, את ארון המתים בו נקבר ב־1806 לאחר קרב טרפלגר.
ילדותו ונעוריו

מקום ושנת הולדתו של הלוול אינם ידועים בוודאות. ככל הנראה נולד בבוסטון, מסצ'וסטס, ב־1 בינואר 1761. אביו, בנג'מין הלוול (1723–1799), קפטן לשעבר בצי המלכותי, היה ממונה על המכס. אימו, מרי (בוילסטון) הלוול, הייתה בתו של תומאס בוילסטון ובת דודתה של סוזנה בוילסטון, אימו של ג'ון אדמס, הנשיא השני של ארצות הברית, וסבתו של ג'ון קווינסי אדמס, הנשיא השישי.
כשגברו הרגשות האנטי־בריטיים במושבות, נחשפה משפחת הלוול הלויאליסטית להתקפות של פטריוטים אמריקנים בשל עיסוקו של אב המשפחה. באוגוסט 1765 בזז המון את ביתו של הלוול ברוֹקְסְבָּרִי, והמשפחה עברה אל שכונת ג'מייקה פְּלֵיין. בספטמבר 1774 רדף המון זועם של 160 איש, רכובים על סוסים, אחר אביו. משפחת הלוול עזבה את בוסטון במרס 1776, עם פרוץ מלחמת העצמאות, וכל רכושה הוחרם. בני המשפחה שהו זמן מה בהליפקס, נובה סקוטיה, וביולי 1776 עזבו אל אנגליה.
הלוול התחנך באנגליה בבתי ספר פרטיים, והודות לקשרי אביו עם אדמירל הוּד הצטרף לצי המלכותי. ב־31 באוגוסט 1781 הועלה הלוול הצעיר לדרגת לפטננט.
שירותו בצי המלכותי

הקריירה הימית של בנג'מין הלוול השתרעה על פני מלחמת העצמאות של ארצות הברית, מלחמות צרפת המהפכנית ובמלחמות הנפוליאוניות, והוא נטל חלק בקרבות חשובים בכל אחת מהן. ב־1782, בעודו לפטננט, השתתף בקרב סיינט קיטס ובקרב "הקדושים". הוא המשיך את שירותו הפעיל בצי גם לאחר המלחמה, וב־1791 הועלה לדרגת קומנדר (דרגה אחת נמוכה מזו של קפטן). באוגוסט 1793, בתחילת מלחמת המהפכה הצרפתית, הועבר לאוניית־הקו "רוֹבָּסְט", 74 תותחים, והשתתף במצור על בַּסְטְיָה שבקורסיקה תחת פיקודו של לורד הוד. שנה אחר כך, ב־1794, נטל חלק בהתנדבות בנחיתה בחוף ובכיבושה של קַלְבִי שבקורסיקה (הפעולה בה איבד נלסון את עינו). הוא זכה לשבחים על חלקו בפעולה, וזמן מה אחר כך קיבל את הפיקוד על הפריגטה "לואסטוף".
ב־1795 נמסרה לפיקודו אה"מ "קוּרָאזֶ'ה", 74 תותחים, עימה השתתף בקרב יֶיר. בדצמבר 1796, בעודה עוגנת במפרץ גיברלטר, ניתק כבל העוגן של "קוראז'ה" בסערה עזה, והיא נטרדה אל עבר סוללות תותחי החוף הספרדי. הלוול לא היה באותה עת באונייה, כי נקרא להשתתף בבית דין ימי בחוף. למרות הניסיונות להצילה נטרפה "קוראז'ה" בסופו של דבר ליד מוֹנְטֶה אָצ'ו, תוך אובדן של קרוב ל־500 מאנשי צוותה. לאחר טביעת אונייתו התנדב הלוול לשרת באה"מ "ויקטורי", לחם בה בקרב סיינט וינסנט (14 בפברואר 1797) וזכה לשבחים מפי מפקדו אדמירל ג'ון גֶ'רְוויס על חלקו בניצחון. זמן קצר אחר כך קיבל אונייה חדשה לפיקודו, את הפריגטה "לַייוְולִי", 32 תותחים, עימה לחם בקרב סנטה קרוז דה טנריף, פעולת הנחיתה בה איבד נלסון את זרועו.
שירותו בצי המלכותי > ארון המתים של נלסון

הלוול ידוע גם כמי שהעניק לנלסון לאחר קרב הנילוס (אוגוסט 1798) את ארון המתים בו נקבר ב־1806. בקרב זה פיקד הלוול על אה"מ "סוויפטשור", 74 תותחים, שמילאה תפקיד עיקרי בהשמדתה של אוניית הדגל הצרפתית "ל'אוריין". זמן מה לאחר הניצחון שלח אל נלסון ארון מתים, אותו ציווה להכין משברי תורנה של "ל'אוריין". במכתב שצירף כתב הלוול לנלסון: "אדוני, הרשה לי להעניק לך ארון מתים העשוי מתורנה הראשי של ל'אוריין, כדי שעם סיום הקריירה הצבאית שלך בעולמנו תוכל להיקבר באחת ממזכרות ניצחונותיך. מי ייתן ויום זה ירחק, חברך הנאמן, בנג'מין הלוול." מסופר כי המתנה נשאה חן בעיני נלסון, והוא שמר אותה דחוקה אל קיר הקבינה שלו, מאחורי הכיסא בו נהג לסעוד את ארוחותיו, ואף נטל אותה עמו אל אונייתו הבאה. לאחר מותו בקרב טרפלגר (1805) נקבר נלסון בארונו של הלוול.
הלוול עצמו, שפיקד באותו זמן על אה"מ "טייגר", החמיץ את קרב טרפלגר. יחד עם חמש אוניות נוספות נשלח אל גיברלטר כדי להצטייד במים וללוות אוניות סוחר. אונייתו הקודמת, "סוויפטשור", לחמה דווקא בצד הצרפתי. עוד ב־1801 נפלה עם כל אנשי צוותה, ובהם הלוול, בשבי הצרפתים לאחר קרב עם שייטת בת חמש אוניות מלחמה. עם שובו לאנגליה, לאחר תקופת קצרה בשבי, הועמד הלוול למשפט צבאי, אך לא נמצא כל דופי בהתנהלותו ובאופן מילוי תפקידו.
הלוול הוסיף לשרת בצי לאחר מות נלסון. הוא הועלה לדרגת סגן אדמירל של הצבע הכחול (Rear Admiral of the Blue) ב-1 באוגוסט 1811; סגן אדמירל של הצבע הלבן (Rear Admiral of the White) ב-1812; אדמירל משנה של הצבע הכחול (Vice Admiral of the Blue) ב-12 באוגוסט 1819; אדמירל משנה של הצבע הלבן (Vice-Admiral of the White) ב-19 ביולי 1821; ואדמירל של הצבע הכחול (Admiral of the Blue) ב-1830.
תוארי כבוד

הלוול קיבל תואר "אביר מסדר סן פרדיננדו וההצטיינות" (Reale ordine di San Ferdinando e del merito) מפרננדו הראשון, מלך שתי הסיציליות על חלקו במצור על קורסיקה, אות כבוד שהוענק גם לנלסון. עם התארים הנוספים שקיבל במהלך חייו נמנים: "קולונל של הנחתים המלכותיים" (31 ביולי 1810), "אביר מפקד של מסדר האמבט" (2 בינואר 1815) ו"אביר הצלב הגדול של מסדר האמבט" (6 ביוני 1831).
הירושה ושינוי שמו

ב-1828 ירש הלוול מבת דודתו את נחלותיה של משפחת קארו מבדינגטון, סארי. על פי תנאי צוואתה הוא אימץ את שם משפחת קארו ואת סמלה, ונודע מאז בשם אדמירל סר בנג'מין הלוול קארו. הלוול מת ב-2 בספטמבר 1834.
ג'יידיט

| --- | --- |
ג'יידיט
ג'יידיט
 תכונות המינרל
 הרכב כימי:  Na(Al,Fe+3)Si2O6
 מערך קריסטלוגרפי:  מונוקליני
 צורת הגביש:  גבישים שלמים נדירים מאוד וצורתם להבית עד ס"מ אחד. בדרך כלל גוש סיבי, גרגרי עד קומפקטי.
 צבע:  גוונים שונים של ירוק, לבן, צהוב עד כתום אדמדם, חום, אפור, שחור, סגול בהיר עד כחלחל. לעיתים קרובות מנומר
 ברק:  זגוגי עד שמנוני, פנינתי על משטחי הפצילות
 שקיפות:  שקוף למחצה עד כמעט אטום
 פצילות:  טובה בשני כוונים בזוויות של 87º ו-93º, אך מבחינים בה לעיתים רחוקות
 שבירה:  בצורתו הקומפקטית קשה מאוד לשבור אותו, נשבר לשבבים
 קשיות:  6-6.5 בסולם מוס
 משקל סגולי:  3.35-3.25
 שרטוט:  לבן
 מינרלים נלווים:  קוורץ, סרפנטין, אלביט, מוסקוביט, אומפציט, קלציט, נפלין, גלאוקופן, ארגוניט ווזוביאניט
ג'יידיט הוא מינרל הנחשב כסוג של ירקן וחבר בקבוצת הקלינופירוקסן - קבוצה של מינרלים אינוסיליקטים (סיליקטים במבנה דמוי שרשרות) של שרשרת בודדת מאפיים. נוסחת המבנה הכימי של הג'יידיט היא: Na (Al,Fe+3)Si2O6.
תכונות

לג'יידיט יש ברק זגוגי ופצילות מושלמת. קשיות המינרל נעה בין 6 ל־6.5 (תלוי בהרכבו) על פי סולם מוס ומשקלו הסגולי נע בין 3.25 ל־3.35. מבחינת תכונותיו האופטיות הג'יידיט הוא דו־צירי חיובי ומקדם השבירה שלו הוא 1.65.
צבע הג'יידיט נע בדרך כלל בין לבן לירוק תפוח חיוור ועד צבע ירוק עמוק המכונה ירוק־ירקן, אך הוא יכול להיות גם כחול־ירוק (כדוגמת הירקן הידוע שנתגלה מחדש לאחרונה המכונה ירקן "אולמק־כחול"), ורוד, לבנדר, ומגוון צבעים נדירים אחרים. הצבע מושפע בעיקר מנוכחותם של יסודות קורט כדוגמת כרום וברזל. שקיפות האבן יכולה לנוע מאטוּם כמעט לחלוטין ועד כמעט שקוף. ניתן לראות שינויים בגוון ובשקיפות אפילו באותה דגימה.
הג'יידיט יוצר תמיסה מוצקה עם חברים אחרים בקבוצת הפירוקסן. סוג אחד של תמיסה מוצקה אחת הוא עם אוגיט (Ca,Mg,Fe)SiO3)) ודיופסיד (MgCaSi2O6) - מינרלים העשירים בסידן ובמגנזיום. בתהליך זה הנתרן מתחלף בכמויות משתנות עם הסידן, כאשר ברזל (Fe+2) ומגנזיום מחליפים את הברזל (Fe+3) על מנת לאזן את המטען החשמלי. סוגים אחרים של תמיסות מוצקות נוצרים עם אגירין (NaFe3+Si2O6), מינרל עשיר בנתרן ובברזל ועם קוסמוכלור (NaCrSi2O6), מינרל עשיר בנתרן ובכרום. פירוקסנים עשירים בג'יידיט ובאוגיט מכונים אומפציט (Na(Fe3+,Al3+)Si2O6).
הג'יידיט זוהה לראשונה כמינרל בשנת 1863 על סמך דגימות מטאומאו (Tawmaw) בבורמה עילית. מקור השם באבן הירקן, באנגלית "ג'ייד" (Jade). מקור המילה האנגלית בשם הספרדי לאבן הירקן, "piedra de ijada" - בספרדית "אבן החלציים", כינוי שהופיע בכתובים לראשונה ב־1565. מקור הכינוי הספרדי הוא באמונה כי הירקן מסוגל לרפא מחלות הקשורות בחלקו התחתון של הגוף, כדוגמת אבנים בכליות ומחלות כליה.
שימושים

ג'יידיט הוא אחד משני המינרלים המוכרים כאבן החן ירקן. המינרל השני הוא נפריט, סוג של אקטינוליט (Ca2(Mg,Fe)5Si8O22(OH)2). קשה מאוד להבדיל בין שני המינרלים, ולכן רק בשנת 1863 נתגלתה העובדה שישנם שני סוגים של אבן הירקן. באבן הירקן נעשה שימוש במשך תקופות ארוכות לגילוף חפצי חן וחפצי קודש בסין ובאמריקה המרכזית. הירקן שבו נעשה שימוש לגילוף בסין בנוי בדרך כלל מהמינרל נפריט, הנפוץ יותר מג'יידיט (אם כי טווח הגוונים שלו מצומצם יותר), אבל גם בירקן מג'יידיט נעשה שימוש. בג'יידיט מעמק מוטאגואה (Motagua) בגואטמלה נעשה שימוש על ידי האולמקים, בני המאיה והילידים של קוסטה ריקה. כיום נוהגים לגלף מאבן הירקן חרוזים, קבושונים לשיבוץ בתכשיטים, עגילים, טבעות וצמידים. כמו כן נוהגים לגלף חפצי נוי יקרים כדוגמת פסלונים מאבן הירקן.
הגוונים המוערכים ביותר של ג'יידיט הם בדרך כלל הסוגים השקופים למחצה של הירוק העז, אף על פי שהסינים, הידועים בחפצי הערך המגולפים שלהם, דווקא העריכו באופן מיוחד את הירקן שגונו לבן. כיום, הסוג היקר ביותר של ג'יידיט הוא ירקן בגוון "ירוק אימפריאלי" שניחן בגוון ירוק איזמרגד ובשקיפות גבוהה. זוהי כיום אבן החן היקרה בעולם, יקרה יותר מיהלום במשקל דומה. גם מחירם של סוגי ירקן אחרים בגוונים נוספים כדוגמת "אולמק כחול", המאופיין בצבע כחול־ירוק עמוק ובגוון שקוף המנומר בנקודות לבנות, מאמיר בשל יופיים הייחודי והשימוש ההיסטורי שעשו בו האולמקים של מרכז אמריקה וכן ילידי קוסטה ריקה. עם זאת, סוג זה נתגלה מחדש רק לאחרונה והכמות הנחצבת ממנו בגואטמלה מועטה, ולכן סוג זה עדיין נדיר מאוד ומוכר מעט מדי מכדי שיקבל ערך כאבן חן יקרה. בעת רכישת ירקן נקבעת האיכות על פי רמת השקיפות, הניקיון וטוהר הצבע. לעיתים נמכרים מינרלים אחרים כדוגמת קוורץ וסרפנטין כירקן, אך ניתן להבדיל בינם לבין ירקן אמיתי באמצעות בדיקת הפצילות והקשיות.
כלורומלניט הוא סוג של ג'יידיט שחור עשיר בברזל. המקורות העיקריים לכלורומלניט הם גואטמלה, בורמה ודרום מערב סין. את הסוג הנדיר הזה של ירקן ניתן ללטש לרמה של ברק של מראה. אף על פי שהכלורומלניט גורם למבוכה קלה בהיותו לכאורה סוג שלישי של ירקן (בנוסף לג'יידיט ולנפריט) אין ספק בהיותו סוג של ג'יידיט. בני המאיה נהגו ליצור כלים מכלורומלניט מכיוון שהגוון נראה פחות מושך עין מירקן בגוונים ירוק, כחול ולבנדר שממנו נהגו ליצור תכשיטים.
מקור ותפוצה

הג'יידיט נוצר בסלעים מותמרים תחת לחץ גבוה וטמפרטורות נמוכות יחסית (פאצייס צפחות כחולות). אלביט (NaAlSi3O8) הוא מינרל נפוץ בקרום כדור הארץ, ומשקלו הסגולי הוא 2.6, נמוך בהרבה משל הג'יידיט. תחת הלחץ ההולך ומתגבר נשבר האלביט על מנת ליצור מקבץ של ג'יידיט בתוספת קוורץ. כמו כן מוצאים ג'יידיט באקלוגיט. מינרלים נלווים לג'יידיט כוללים את גלאוקופן, לוסוניט, מוסקוביט, ארגוניט, סרפנטין וקוורץ.
סלעים המכילים כמעט אך ורק ג'יידיט מכונים ג'יידיטיט. בכל המקרים המתועדים היטב נראה כי ג'יידיטיט נוצר מנוזלים של אזור הפחתה בהקשר לסרפטיניט, כפי שמדווחים סורנסן ושותפיו (ראו ב"לקריאה נוספת"). ג'יידיטיט עמיד לבלייה, וגושי סלע של ג'יידיטיט שמקורם בסביבות עשירות בסרפנטין בהם נוצרו מצויים במגוון סביבות.
ניתן למצוא כמויות קטנות של ג'יידיט במקומות רבים בעולם. אתרים בהם ניתן למצוא ג'יידיט כוללים את אזור טאומאו (Tawmaw) בחבל מיטיקינה שבבורמה עילית שהיה המקור הראשוני המזוהה של ג'יידיט ומשמש עד היום מקור המרכזי להפקת ירקן באיכות של אבן חן; ביוניאן שבטיבט קיים מרבץ חשוב, אם כי קטן יותר של ג'יידיט באיכות של אבן חן; לאורך הנהרות האשידטה וקוטקה במחוז ניאיגטה, ובשיבוקאווה במחוז גונמה ביפן; לאורך הנהר ראשן (Russian) כ־3.5 קילומטרים צפונית לקו הגבול בין המחוזות סונומה (Sonoma) ומנדוסינו, ובסמוך לניו אידריה (New Idria) במחוז סן בניטו (San Benito) בקליפורניה שבארצות הברית; סביב ימת באיקל ברוסיה; ובמנסאנל (Manzanal), בעמק מוטאגואה (Motagua), סמוך לרכס סיירה דה לס מינאס (Sierra de las Minas) שבגואטמלה.
לקריאה נוספת

Sorena Sorensen, George E. Harlow, and Douglas Rumble, The origin of jadeitite-forming subduction-zone fluids: CL-guided SIMS oxygen-isotope and trace-element evidence. American Mineralogist, v. 91, pp. 979-996 (2006).
Roger Keverne, Jade, London, Lorenz Books, 2000.
הערות שוליים

↑  Easby, Elizabeth Kennedy. Pre-Columbian Jade from Costa Rica. (1968). André Emmerich Inc., New York
↑  ADZE
↑  לרשימה המלאה מומלץ לגשת לאתר Mindat המצוי בקישורים החיצוניים להלן.
ג'יידיט
מבחר של כפתורים סיניים עתיקים מגולפים ביד מג'יידיט
מסכה בסגנון אולמקי עשויה מג'יידיט. המאה העשירית־המאה השישית לפנה"ס. גובה 17 ס"מ. מוזיאון המטרופוליטן לאמנות
ג'ק פרת'ינג

| --- | --- |
אין תמונה חופשית
 לידה:  14 באוקטובר 1985 (בן 38) לונדון, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת אוקספורד  בית הספר וסטמינסטר 
 פרופיל ב-IMDb
 
ג'ק פרת'ינג (באנגלית: Jack Farthing; נולד ב-14 באוקטובר 1985) הוא שחקן אנגלי. הוא ידוע בעיקר מהופעתו בתפקיד פרדי תריפווד בסדרה "Blandings" בשנים 2013 ו-2014, ובתפקיד ג'ורג' וורלגן בסדרת הדרמה "פולדארק" של BBC One. עוד הופיע בתפקיד ג'ורג' בלפור בסרט "The Riot Club" משנת 2014, ובתפקיד מארק פישר בקומדיה הרומנטית של נטפליקס "אהבה, חתונה והכל מהתחלה" משנת 2020.